Jeesus-marssi

Jeesus-marssi () on maailmanlaajuinen kristittyjen yhteinen rukous- ja ylistystapahtuma. Jeesus-marssit syntyivät Lontoossa vuonna 1987 Ichthus- ja Pioneer-kirkkokuntien sekä Youth With A Missionin yhteistyön tuloksena. Marssit olivat ylistysmarsseja, joissa laulettiin usein vasta kirjoitettuja lauluja. Jeesus-marsseja on pidetty näytteenä yhteiskristillisyyden mahdollisuuksista.Christoffersen et. al. 2022, s. 36–37

Marsseille osallistui tuhansia ihmisiä (ensimmäiseen marssiin osallistui 15 000 kristittyä) ja ilmiö levisi satoihin kaupunkeihin Isossa-Britannissa. Marssit kehittyivät nopeasti kansainväliseksi ilmiöksi. Pohjois-Irlannin Belfastin ylistysmarssia on pidetty merkittävänä, sillä tuolloin tuhannet katoliset ja protestanttiset marssivat yhdessä. Vuonna 1997 siihen osallistui 40 miljoonaa kristittyä yli 170 maassa. Marssi järjestetään kesäkuussa aikavyöhykkeittäin eri puolilla maailmaa. 

 Jeesus-marssi Suomessa 

Suomeen tapahtuma rantautui vuonna 1992. Aluksi marssittiin kesäkuussa muun maailman kanssa, mutta se osoittautui huonoksi ajankohdaksi muun muassa kesälomien vuoksi. Siksi marssipäiväksi on vakiintunut Suomessa vapunpäivä, jolloin ihmiset ovat muutenkin liikkeellä. Nykyisin marsseja järjestetään kaupungeissa, kuten Helsingissä, Tampereella, Joensuussa, Heinolassa ja Kokkolassa.Viitattu järjestettäviin paikkakuntiin; Kristityt ry

 Vuosi 2013 
 Helsinki 
Jeesus-marssi järjestettiin jälleen Helsingin Senaatintorilla Vapunpäivänä 1. toukokuuta 2013.
Kyseisellä kerralla vietettiin marssin 20-vuotisjuhlavuotta. Tilaisuudessa kuultiin tervehdykset eduskunnan puhemies Eero Heinäluomalta ja Helsingin kaupunginvaltuuston 2. varapuheenjohtaja Sara Paavolaiselta. Tapahtuman teemana oli kristittyjen yhteinen, vuoden 2013 Rakas nuori –teema, joka korosti nuorisotyön ja nuorten roolin merkitystä seurakunnissa. Tapahtuman juontajina toimivat Kirsi Rostamo ja Markku Vuorinen. Tapahtuman sivut http://www.kokoperheenvappu.fi 

 Vuosi 2011 
 Helsinki 
Jeesus-marssi järjestettiin Helsingin Senaatintorilla Vapunpäivänä 1. toukokuuta 2011.

Tapahtuman juontajina toimivat Kirsi Rostamo ja Markku Vuorinen. Kristityt yhdessä ry:n tiedote http://www.radiodei.fi/kry/?sid=39 

 Vuosi 2009 
 Helsinki 
Jeesus-marssi alkoi kello 17 Senaatintorilta ja päättyi samaan paikkaan. Teemaksi oli valittu "Rakas rukous". Ennen marssia oli tarjolla kahvia, makkaraa, rukousta, yhteislaulua, aasilla ratsastusta, rukouspalvelua ja sielunhoitoa. Marssia ennen kuultiin mm. Antti Ronkaisen ja Antero Laukkasen puheet sekä kaupunginjohtaja Jussi Pajusen tapahtumaan lähettämä kirje. 

Marssin jälkeen ohjelmaan sisältyi kiitosjuhla, jossa puhujana oli tuomiorovasti Matti Poutiainen. Lisäksi kuultiin Mika Karolan ja Lasse Heikkilän vetämä Lauluista kaunein -toivelaulujen yhteislaulutunti. Tämän jälkeen oli vuorossa lasten Jippii-kuoro Outi Rossin ja Toni Mäki-Leppilampi Bandin johdolla. Marssitapahtuma päättyi Tuomiokirkossa kuultuun Samuli Edelmannin virsikonserttiin.Tiedot Helsingin marssista Jeesus-marssin reitti kulki perinteisesti; Senaatintori – Pohjois-Esplanadi – Mannerheimintie – Etelä-Esplanadi – Senaatintori.

 Tampere 
Marssilla mukana oli mm. Jarmo Jylli & Man's Castle -ylistysryhmä, Hervannan katukappelin ylistysryhmä, Jaakko Ahvenainen, Martti Falck, Erkki Välimäki, Leena Rauhala, Päivi Sarjasto & Ruokkikaa Nälkäiset, Kings Kids Tampere Joyseeds, Jarmo Makkonen, Asko Peltonen, Mika Piirto, Riku Rinne & Come Home -tiimi.Kristittyjen yhteinen koko perheen Vappu- tapahtuma 1.5.2009 Kokoontuminen tapahtui Ortodoksi-kirkon aukiolla ja päätösjuhla  vietettiin Aleksanterin kirkossa.

 Kokkola 
Kokkolassa Jeesus-marssia vietettiin vappuna 2009 jo viidettä kertaa. Kokkolan Jeesus-marssin idea lähti alulle Raamatun jakeesta ”...minulla on paljon kansaa tässä kaupungissa” (Ap.t. 18:10). Eri kristilliset seurakunnat järjestivät Jeesus-marssin Kokkolassa ja myös työryhmä koostui eri seurakuntien edustajista. Marssimusiikki marssin aikana tuli entisten vuosien tapaan Radio Deistä. Marssijat kokoontuivat leipomo Ke-Le:n eteen torin laidalle, josta kulkue eteni seuraavasti: Torikatu - Rantakatu - Tehtaankatu - Kustaa Adolfinkatu - Torikatu - Mannerheiminaukio. Jeesus-marssi 1.5.2009 , Jeesusmarssi Vappuna jo viidettä kertaa Kokkolassa!

 Katso myös 
 Ylistysmusiikki

 Lähteet 

 Viitteet 

 Aiheesta muualla 
 Jeesus-marssin verkkosivut
 Netmission 
 Yle Areena: Jeesusmarssi 1.5.1996, kesto: 0.39

Luokka:Kristilliset tapahtumat